215.

opfordrer Kommissionen til: a) at fortsætte bestræbelserne på at følge op på tilfælde, hvor national lovgivning ikke stemmer overens med Unionens lovgivning, herunder alle de retsmidler, den har til rådighed, navnlig suspendering af betalinger b) årligt at overvåge resultaterne af medlemsstaternes kvalitetsvurdering af markidentifikationssystemet og kontrollere, at alle medlemsstater med negative vurderinger reelt træffer de nødvendige afhjælpende foranstaltninger c) at revurdere den nugældende lovramme med henblik på at forenkle og strømline de regler, der er relaterede til markidentifikationssystemet i den næste periode for den fælles landbrugspolitik, f.eks. ved at genoverveje, om der er behov for stabilitetsgrænsen på 2 % og for reglen om 100 træer d) at sikre, at alle medlemsstaternes handlingsplaner til afhjælpning af fejl inden for udvikling af landdistrikter omfatter effektive foranstaltninger vedrørende offentlige indkøb e) overvåge og aktivt støtte godkendelsesorganerne i forbedringen af deres arbejde og metoder vedrørende udgifternes lovlighed og formelle rigtighed, og særlig i forbindelse med afgivelse af udtalelser om lovligheden og den formelle rigtighed af udgifterne til den fælles landbrugspolitik af en sådan kvalitet og et sådant omfang, at Kommissionen kan bedømme troværdigheden af betalingsorganernes kontroldata eller, hvor det er relevant, vurdere den nødvendige justering af betalingsorganers fejlforekomster på grundlag af disse udtalelser, med henblik på at gennemføre princippet om én enkelt revision på området landbrugsudgifter; f) at ajourføre GD AGRI's revisionshåndbog med grundige gennemgange af revisionshandlinger og dokumentationskrav med henblik på efterprøvelse af de data, som medlemsstaterne indsender, og som bruges til at beregne de finansielle korrektioner g) at træffe de nødvendige foranstaltninger til at indhente præcise og fuldstændige oplysninger fra medlemsstaterne om antallet af landbrugere i EU og om landbrugerens indkomst for reelt at måle og overvåge nøgleresultatindikator 1, der er nævnt i den årlige aktivitetsrapport fra generaldirektøren for GD AGRI om landbrugsindkomst h) at omdefinere nøgleresultatindikator 4 vedrørende beskæftigelsen i landdistrikterne for at understrege de specifikke virkninger af foranstaltninger under den fælles landbrugspolitik på beskæftigelsen på disse områder i) at indlede regelmæssige debatter mellem medlemsstaterne i Rådet vedrørende gennemførelsen af de bestemmelser, der blev indført ved reformen af den fælles landbrugspolitik i 2013 med henblik på fordeling af de direkte betalinger mellem modtagerne, og til fuldt ud at rapportere om fremskridtene i denne henseende i GD AGRI's årlige aktivitetsrapport (34) j) at vurdere — i forbindelse med dens overvejelser om en forenklet og moderniseret fælles landbrugspolitik — hvorvidt ordningen med direkte betalinger er velegnet til stabilisering af landbrugsindkomster på alle bedrifter, eller hvorvidt en anden politisk udformning eller fordelingsmodel for direkte betalinger vil kunne resultere i en bedre tilpasning af offentlige midler til at nå målene k) i væsentlig grad at ændre ordningen for certificering af bæredygtige biobrændstoffer og navnlig effektivt kontrollere, om EU-producenter af råmaterialer til biobrændstoffer overholder Unionens miljøkrav for landbrug, forelægge tilstrækkelig dokumentation for oprindelsen af det affald og de restprodukter, der anvendes til produktion af biobrændsel, og vurdere, hvorvidt forvaltningen af de frivillige ordninger mindsker risikoen for interessekonflikter l) at hæve tærsklen, under hvilken undersøgelser i forbindelse med efterprøvende regnskabsafslutning i henhold til artikel 52 i Europa-Parlamentets og Rådets forordning (EU) nr. 1306/2013 ikke behøver at blive videreført fra 50 000 EUR til 100 000 EUR (35) m) at overveje at indføre et bindende loft for de direkte betalinger;